ΓΡΑΠΤΗ ΕΡΩΤΗΣΗ P-1759/98

υποβολή: Honor Funk (PPE) προς την Επιτροπή

(27 Μαΐου 1998)

Θέμα: Πολιτική επιστροφών κατά την εξαγωγή σε κρίθο ζυθοποιΐας

Λόγω της ΚΟΑ και των αντίστοιχων τιμών των πρώτων υλών στην ΕΕ, είναι γνωστό ότι οι εξαγωγείς σε τρίτες χώρες έχουν ανάγκη σήμερα μια εξαγωγική ενίσχυση για να αντισταθμίσουν τις χαμηλές τιμές για κρίθο ζυθοποιΐας στην παγκόσμιο αγορά στην οποία δεν έχουν πρόσβαση οι ευρωπαίοι παραγωγοί βύνης.

Στην πράξη όμως η επιστροφή που έχει καθορίσει η Επιτροπή δεν πληροί το σκοπό της: ενώ π.χ. στις 13 Μαρτίου χορηγήθηκε αποζημίωση ύψους 47 Ecu/τόνο για κρίθο ζωοτροφής, ώστε να επιτρέψει να είναι ανταγωνιστικό στην παγκόσμια αγορά, ανήρχετο ταυτόχρονα η αποζημίωση για άψητη βύνη ζυθοποιΐας σε 24,50 Ecu/τόνο, και αυτό ήταν το υψηλότερο επίπεδο για το 1997/98.

Επιπλέον το Canadian Wheat Board παρέχει εξαγωγικές ενισχύσεις για τους καναδούς παραγωγούς βύνης, πράγμα που αντιβαίνει τη συμφωνία του ΠΟΕ, δίδοντας τιμές για τον κρίθο ζυθοποιΐας για επιμέρους μη διαφανή εξαγωγικά συμβόλαια που βρίσκονται σημαντικά κάτω από τις τιμές για την καναδική αγορά βύνης.

Μπορεί η Επιτροπή να ανακοινώσει εάν

1. βλέπει μια σχέση μεταξύ της μείωσης των εκτάσεων που καλλιεργείται ο κρίθος και των τιμών κρίθου με τη σημερινή πολιτική εξαγωγικών επιστροφών;

2. προτίθεται να λάβει μέτρα για να σταματήσει τις μη συμβατές με τον ΠΟΕ εμπορικές πρακτικές στον τομέα της βύνης που ακολουθεί ο Καναδάς;

Απάντηση του κ. Fischler εξ ονόματος της Επιτροπής

(24 Ιουνίου 1998)

Δεδομένου ότι η κοινή οργάνωση της αγοράς δημητριακών δεν προβλέπει καμία ειδική διάκριση μεταξύ κριθαριού ζυθοποιίας και κτηνοτροφικού κριθαριού, δεν εφαρμόζεται καμία διαφορά μεταχείρισης όσον αφορά τις εξαγωγές κριθαριού ζυθοποιίας. Πράγματι, από αυστηρής τεχνικής απόψεως, οποιοδήποτε κριθάρι μπορεί να χρησιμοποιηθεί για την ζυθοποιία μολονότι στην κοινοτική αγορά χρησιμοποιείται κυρίως δίστοιχο κριθάρι για την παραγωγή βύνης. Για το λόγο αυτό, δεν κρίνεται σκόπιμη η διαφορετική μεταχείριση του κριθαριού το οποίο προορίζεται για τη ζυθοποιία σε σχέση με το κτηνοτροφικό κριθάρι.

Η κοινοτική παραγωγή δίστοιχου κριθαριού δεν έπαυσε να αυξάνει από το 1995. Πράγματι, οι εκτάσεις οι οποίες διατίθενται για αυτό το είδος κριθαριού ανήλθε από 5,8 εκατ. εκτάρια το 1995 σε 5,9 εκτάρια το 1996, και 6,2 εκτάρια το 1997 (Ευρώπη των 15 σε όλες τις περιπτώσεις ). Αναφορικά με τη συγκομιδή του 1998, λόγω δυσμενών κλιματολογικών συνθηκών, οι υπολογιζόμενες καλλιεργημένες εκτάσεις ανέρχονται σε 6 εκατ. εκτάρια. Όσον αφορά την κοινοτική παραγωγή βύνης, οι κοινοτικές στατιστικές δείχνουν επίσης αυξητική εξέλιξη: 6,5 εκατ. τόνοι το 1994 (Ευρώπη των 12), 6,8 εκατ. τόνοι το 1995 (Ευρώπη των 15 Απριλίου 1995), 7,1 εκατ. τόνοι το 1996, ενώ για το 1997/98 οι εκτιμήσεις ανέρχονται σε 7,3 εκατ. τόνους. Όσον αφορά τη βύνη, τα πιστοποιητικά εξαγωγής τα οποία χορηγήθηκαν για κάθε περίοδο παρουσιάζουν και αυτά αύξηση: 1,4 εκατ. τόνοι το 1993/94, 1,7 εκατ. τόνοι το 1994/95 (Ευρώπη των 12 Απριλίου 1995/96 (Ευρώπη των 15), και 2 εκατ. τόνοι το 1996/97 και 1997/98 (Ευρώπη των 15 και στις δύο περιπτώσεις).

Όσον αφορά τον καθορισμό του ποσού της επιστροφής κατά την εξαγωγή του κριθαριού, μπορεί να ληφθεί υπόψη μόνο η διαφορά τιμών μεταξύ της διεθνούς αγοράς και της κοινοτικής εξαγωγικής αγοράς.

Το ποσό της επιστροφής κατά την εξαγωγή της βύνης προσδιορίζεται, στην πράξη, με μεγάλη σταθερότητα κάθε περίοδο λόγω των ιδιαίτερων πρακτικών αυτού του είδους εμπορίου. Οι εξαγωγείς βύνης καλύπτουν τις πωλήσεις τους στη διεθνή αγορά με συμβάσεις οι οποίες συνάπτονται για μια διάρκεια ενός έτους. Μέχρι σήμερα, η πρακτική του εμπορίου ήταν η έκδοση του μεγαλύτερου τμήματος των πιστοποιητικών εξαγωγής από το Σεπτέμβριο έως το Δεκέμβριο κάθε έτους, περίοδο η οποία αντιστοιχεί προς την περίοδο κατά την οποία συνάπτεται η πλειονότητα των συμβάσεων πωλήσεων για εξαγωγή. Για το λόγο αυτό, η εγκυρότητα των εν λόγω πιστοποιητικών εξαγωγής βύνης τα οποία εκδίδονται κατά την εν λόγω περίοδο καλύπτει 11 μήνες επιπλέον του μηνός έκδοσης.

Αν ληφθεί υπόψη το γεγονός ότι το σύνολο σχεδόν των κοινοτικών εξαγωγών βύνης συνδέεται με την πρακτική αυτή, το μεγαλύτερο τμήμα των πιστοποιητικών εξαγωγής βύνης εκδίδεται μεταξύ Οκτωβρίου και Δεκεμβρίου κάθε έτους και η εφαρμοζόμενη επιστροφή κατά τις εν λόγω εξαγωγές καθορίζεται, κατά συνέπεια, την ίδια εποχή.

Όσον αφορά τις πρακτικές οι οποίες εφαρμόζονται κατά τις εξαγωγές από ορισμένους οργανισμούς τρίτων χωρών, είναι προφανές ότι όταν μπορεί να αποδειχθεί ότι εφαρμόζεται μια πρακτική η οποία δεν συμμορφώνεται προς τους κανόνες του παγκοσμίου οργανισμού εμπορίου (ΠΟΕ), η Επιτροπή και τα άλλα μέλη του ΠΟΕ μπορούν να ασκήσουν τα δικαιώματά τους.

Μέχρι σήμερα, ο κλάδος δεν ήταν σε θέση να παρουσιάσει καμία συγκεκριμένη απόδειξη στην Επιτροπή των πρακτικών του "Canadian Wheat Board" σύμφωνα με την οποία παρέχεται στους καναδούς παραγωγούς βύνης κριθάρι ζυθοποιίας σε ειδική και ανταγωνιστική τιμή η οποία επιτρέπει στην καναδική βύνη να ανταγωνιστεί ή να υπερσκελίσει την τιμή της ευρωπαϊκής βύνης της αυτής ποιότητας.

Το συμπέρασμα είναι ότι η πολιτική η οποία εφαρμόζεται δεν φαίνεται να έχει ιδιαίτερα αρνητικές συνέπειες στις ευρωπαϊκές εξαγωγές κριθαριού ζυθοποιίας ή βύνης. Εξάλλου, η ένωση Euromalt η οποία εκπροσωπεί επαγγελματικά τους ευρωπαίους εξαγωγείς βύνης υποστήριζε πάντα, και μέχρι σήμερα, σθεναρά την εγκυρότητα των πιστοποιητικών εξαγωγής βύνης διάρκειας 11 μηνών.